Pariis nagu Pariis ikka - suur, lärmakas ja palju turiste. Et kõik kohe ausalt ära rääkida, siis pean tõdema, et minus seda romantilise Pariisi äratundmismomenti kohe üldse ei tekkinud. Olles maailmas seljakotiga palju ringi rännanud ja näinud paiku, kus vaade teeb hingele lihtsalt ühe pika-pika pai, siis ma ei suuda tõesti aru saada, kus see romantika keset meeletut müra,  kära ja rahvamasse olla võiks.